Earl Cameron

Earl Cameron (8. elokuuta 1917 – 3. heinäkuuta 2020) oli bermudalaissyntyinen brittiläinen näyttelijä. Hän aloitti 1940-luvun Lontoossa pitkän uransa, jonka aikana hän esiintyi niin elokuvissa, televisiossa kuin teatterissakin. 

Cameron syntyi Pembrokessa, Bermudalla vuonna 1917 ja muutti Britanniaan vuonna 1939. Hän työskenteli jonkin aikaa Britannian kauppalaivastossa ja sai vuonna 1941 pienen roolin teatterimusikaalista Chu Chin Chow. Cameron näytteli sodan jälkeen muissakin teatterirooleissa, mutta sitten hän sai roolin jännityselokuvasta Lontoon nukkuessa (1951), missä hän näytteli merimiestä. Cameronista tuli elokuvan myötä brittiläisen elokuvan ensimmäisiä merkittäviä tummaihoisia näyttelijöitä. Cameron kertoi vuoden 2017 haastattelussa, ettei aikoinaan pitänyt itseään edelläkävijänä, mutta huomasi sittemmin, että sitä hän lopulta oli.

Elokuvan Lontoon nukkuessa jälkeen Cameron näytteli 1950-luvulla muun muassa mau-mau-kapinasta kertovissa elokuvissa Simba (1955) ja Safari (1957) sekä jännityselokuvassa Salaperäinen Sapphire (1959). Cameron muisteli myöhemmin, että roolien saaminen oli aikanaan hyvin vaiketa. Jos roolia ei ollut erikseen kirjoitettu mustalle näyttelijälle, henkilöhahmon esittäjäksi harvoin otettiin mustaa näyttelijää. Cameron kertoi olleensa hyvin turhautunut, sillä hän sai yleensä vain pieniä rooleja.

Cameron näytteli 1960-luvulla erityisesti televisiossa. Hänellä oli muun muassa päärooli sarjassa The Dark Man, jossa hän näytteli maahanmuuttanutta taksikuskia. Hänellä oli myös pieni rooli James Bond -elokuvassa Pallosalama, jossa hän näytteli Bondin bahamalaista kontaktia. Cameron oli mukana Doctor Who -sarjan ylistetyssä ”Tenth Planet” -jaksossa.

Cameron kääntyi 1960-luvun alussa bahá'í-uskoon ja muutti sen jälkeen Salomonsaarille. Cameron käynnisti uransa uudelleen palattuaan Britanniaan. Hänellä oli keskeinen rooli sotarikoksista syytettynä afrikkalaisena valtionpäämiehenä elokuvassa Tulkki (2005). Hänet nähtiin lyhyesti myös elokuvissa The Queen ja Inception. Cameron oli äänenä suomalaisessa elokuvassa, Pia Tikan Hiekkamorsiamessa (1998). 

 Henkilökohtainen elämä 
Cameron kuului bahai-uskontoonRobert Weinberg, "Veteran actor Earl Cameron brings a sense of world citizenship to UN role", One Country, Volume 17, Issue 1. johon hän liittyi Bahain maailmankongressissä Royal Albert Hallissa Lontoossa.Brian Watson, "Earl Cameron 90th Birthday Tribute", The Unmutual. Cameron asui Kenilworthissä Warwickshiressä Englannissa."Breakthrough black actor who starred with 007 turns 100", BBC News, Coventry & Warwickshire, 8.8.2017. Hän oli naimisissa Barbara Cameronin kanssa. Hänen ensimmäinen vaimonsa Audrey Cameron kuoli vuonna 1994.Imogen Blake, "Pioneering actor Earl Cameron, 98: 'Showbusiness was just a means to an end'" , Ham & High, 7 April 2016. Cameronilla oli kuusi lasta.Xan Brooks, "'I've not retired!' Earl Cameron, Britain's first black film star, on Bond, racism – and turning 100", The Guardian, 8 August 2017. Cameron kuoli 3. heinäkuuta 2020 102-vuotiaana.

 Lähteet 

 Aiheesta muualla 


Luokka:Brittiläiset näyttelijät
Luokka:Yli satavuotiaiksi eläneet brittiläiset
Luokka:Bermudalaiset henkilöt
Luokka:Vuonna 1917 syntyneet
Luokka:Vuonna 2020 kuolleet